Athena
Vide etiam paginam fere homonymam: Athenae. Athena (Graece Ἀθηναία), epitheto Pallade (Graece Παλλάς) saepe ornata, in mythologia Graeca est virgo et dea quae cum sapientia, artibus technicis, belloque consociatur, et deinde cum Minerva dea Romana syncretizata est. Athena habebatur patronus et custos variarum urbium in Graecia, praecipue Athenarum, ex qua veri simile est eam appellatam esse. Parthenon in Acropoli Athenarum ei dicatur. Sua signa maximi momenti sunt strigiformes, arbores oleae europaeae, angues, et Gorgoneion. In arte oculorum, cassem gerens hastamque tenens plerumque pingitur.